Нацыянальны аэрапорт “Мінск” з’яўляецца галоўнай паветранай брамай Рэспублікі Беларусь. Гэта знакавае месца, якое сустракае і праважае ў дарогу грамадзян Беларусі, па якім многія замежнікі робяць сваё першае ўражанне аб нашай краіне і яе культуры. Адпаведна, Нацыянальны аэрапорт мусіць узорна прадстаўляць здабыткі беларускай культуры ў межах сваёй кампетэнцыі. Артыкул 2 Кодэкса Рэспублікі Беларусь аб культуры ад 20 ліпеня 2016 г. № 413-З вызнае адным з прынцыпаў, на якіх грунтуюцца грамадскія адносіны ў сферы культуры, прызнанне беларускай мовы адным з фактараў фарміравання нацыянальнага менталітэту.